เรื่องร้องเรียน (ความปลอดภัย,ร้องเรียน) วันที่ 2023-10-21 03:50:43 — แขวงวัดกัลยาณ์ เขตธนบุรี กรุงเทพมหานคร
ขออภัยที่แจ้งรบกวนมาในวันหยุดยาวนะคะ
เรื่องเดิม ตึกแถวเลขที่ 261
แผ่นโลหะล้ำเขตอาจก่อให้เกิดอันตราย

ดิฉันเพิ่งออกมานั่งที่ม้าหินหน้าบ้านและหยิบไม้กวาดไปกวาดน้ำฝนที่ขังอยู่
จึงมองเห็นว่าเจ้าของตึกแถวเลขที่ 261 ได้นำแผ่นโลหะแบบเดิมที่ถอดออกไปเมื่อวานนี้กลับมาติดที่เดิม อันเป็นการกระทำที่ตรงข้ามกับที่รับปากกับเจ้าหน้าที่ฝ่ายสิ่งแวดล้อม ที่มาตรวจและขอความร่วมมือไปเมื่อวานนี้ค่ะ
จึงขอความกรุณาแจ้งเจ้าของตึกแถว 261 ให้ถอดแผ่นโลหะออกไปโดยด่วน หรือ จัดการไม่ให้มีส่วนเกินด้านบนยื่นออกมาในเขตของบ้านดินฉันโดยด่วน ซึ่งหากปล่อยทิ้งไว้ อาจจะเป็นอันตรายแก่ผู้สูงอายุและเด็กๆที่เดินขึ้นลงบริเวณดังกล่าว และหากเกิดความเสียหายเกิดขึ้น เขาจะต้องรับผิดชอบต่อบุคคลที่เดือดร้อนค่ะ
ขอขอบคุณมากค่ะ